**CILJEVI I TEMATSKI OKVIR ČASOPISA**

Kao jedan od vodećih jezikoslovnih časopisa u Republici Hrvatskoj, Jezikoslovlje ima za cilj promicanje konstruktivnog međudjelovanja teorije i jezičnog opisa, tako što će predstavljati široko zamišljen forum za istraživanja u tradicionalnim jezikoslovnim disciplinama, od fonologije i morfologije, preko sintakse do semantike i pragmatike, kao i za radove koji zadiru u susjedne discipline ukoliko su u njima iznesene spoznaje zanimljive jezikoslovnoj publici i/ili relevantne za suvremenu jezikoslovnu teoriju, metodologiju i opis. Poduprt međunarodno priznatim Uređivačkim savjetom, časopis će objavljivati priloge koji su zanimljivi široj jezikoslovnoj zajednici te tako odražavati suvremena strujanja u istraživanjima u spomenutim disciplinama unutar najraznovrsnijih teoretskih modela. Jezikoslovlje će povremeno objavljivati posebne tematske brojeve ili sekcije koje će prirediti gost-urednik te će tako omogućiti svom čitateljstvu sagledavanje pojedine teme s različitih stajališta.